OpenLLM-France/wikimedia huggingface dataset:
# Pudent

«Pudent (pudens)» té aquests significats:
* Geografia:
** Estany Pudent, estany a Formentera.
* Biografies:
** Larri Pudent, cònsol romà
** Quint Servili Pudent, cònsol romà
# Turó de les Llongaderes

El Turó de les Llongaderes és una muntanya de 1.504 metres que es troba al municipi de Cava, a la comarca de l'Alt Urgell.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Manuel Pallàs i Ferrer

Manuel Pallàs i Ferrer (Saragossa, 11 de desembre de 1920 - Barcelona, 18 de maig de 1998) fou un futbolista català, nascut a Saragossa, de la dècada de 1940.

## Trajectòria

Començà la seva carrera al FC Martinenc. La temporada 1942-43 fou fitxat pel CE Sabadell, club on esdevingué un símbol. Durant la primera temporada al club assolí l'ascens a primera divisió. Romangué al club durant 10 temporades, disputant 199 partits en els quals marcà 70 gols, dels quals 106 partits i 27 gols en cinc temporades a Primera. Posteriorment encara jugà a clubs com el CF Badalona, CE Manresa i CE Europa. Disputà dos partits amb la selecció catalana, destacant el jugat a Les Corts l'any 1948 en el qual fou autor d'un hat-trick. L'any 1958 fou objecte d'un homenatge per part del club vallesà.

## Referències

* ↑ «Necrològiques». El Periódico, 19-05-1998. Arxivat de l'original el 2016-03-03. [Consulta: 1r abril 2015].
* 1 2 3 «Manuel Pallas será homenajeado el próximo domingo en Sabadell». Mundo Deportivo, 22-08-1958. [Consulta: 1r abril 2015].
* ↑ «En San Martin». Mundo Deportivo, 22-01-1941. [Consulta: 1r abril 2015].
* 1 2 «Con mi mayor ilusión …». Mundo Deportivo, 09-08-1954. [Consulta: 1r abril 2015].
* 1 2 «Fitxa de Pallàs». honoralsabadell. [Consulta: 1r abril 2015].
* ↑ «En Las Corts». Mundo Deportivo, 22-03-1948.

## Enllaços externs

* Perfil a BDFutbol
# Eutidèmida

La dinastia eutidèmida o dels eutidèmides va ser una nissaga grega que va governar a Bactriana i al regne Indogrec.
La va fundar Eutidem I (260 aC - 195 aC) i en van formar part Demetri I de Bactriana, Eutidem II, i probablement Antímac I. Altres sobirans posteriors en podrien ser membres però encara resten dubtes i és difícil de determinar en ser les úniques fonts les monedes dels reis.

## Referències

* ↑ Tarn, W. W. The Greeks in Bactria [and] India. Chicago: Ares, 1997, p. 288. ISBN 9780890055243.
* ↑ Poole, Reginald Stuart (ed.). The Coins of the Greek and Scythic kings of Bactria and India in the British Museum. Londres: British Museum, 1886, p. 328.
# Col·legi Lestonnac l'Ensenyança

Lestonnac l'Ensenyança de Lleida és un col·legi fundat en 1750 que forma part dins de l'orde de la Companyia de Maria-Lestonnac, en llatí Ordo Societatis Mariae Dominae Nostrae.
Des del 2017 l'escola, si bé continua sent religiosa, no existeix la presència de religioses docents. L'educació al centre comprèn dels dos fins als 18 anys, és a dir, des d'educació infantil fins a 2n de batxillerat. Arreu del món existeixen desenes d'escoles pertanyents a la Companyia de Maria i estan situades arreu del món, principalment a Amèrica del Sud, Àfrica i Europa. La primera escola a fundar-se va ser la de Bordeus, a França.

## Referències

* ↑ Casals Bergés, Quintí. Tots a l'escola?: El sistema educatiu liberal en la Lleida del XIX. Universitat de València, 2011, p. 177.

## Enllaços externs

* Pàgina web oficial del col·legi Lestonnac "L'Ensenyança" de Lleida.
* Moodle de l'escola Arxivat 2014-05-14 a Wayback Machine.
# Tekamah

Tekamah (Omaha: tekamah; "cotoner") és una població dels Estats Units a l'estat de Nebraska. Segons el cens del 2000 tenia 1.892 habitants.

## Demografia

Segons el cens del 2000, Tekamah tenia 1.892 habitants, 778 habitatges, i 522 famílies. La densitat de població era de 575,2 habitants per km².
Dels 778 habitatges en un 31,1% hi vivien nens de menys de 18 anys, en un 56% hi vivien parelles casades, en un 7,5% dones solteres, i en un 32,9% no eren unitats familiars. En el 30,1% dels habitatges hi vivien persones soles el 18% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,38 i el nombre mitjà de persones que vivien en cada família era de 2,94.
Per edats la població es repartia de la següent manera: un 25,3% tenia menys de 18 anys, un 6,9% entre 18 i 24, un 23,6% entre 25 i 44, un 22,2% de 45 a 60 i un 22% 65 anys o més.
L'edat mediana era de 42 anys. Per cada 100 dones de 18 o més anys hi havia 86,4 homes.
La renda mediana per habitatge era de 35.708 $ i la renda mediana per família de 41.688 $. Els homes tenien una renda mediana de 30.650 $ mentre que les dones 21.125 $. La renda per capita de la població era de 16.836 $. Aproximadament el 5,7% de les famílies i el 7,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ Bright, William. Native American Placenames of the United States. Norman, OK: University of Oklahoma Press, 2004, p. 486.
* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Tekamah». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Tekamah». American Fact Finder. Oficina del Cens dels Estats Units, 12-01-2010.
# Pudicítia

Pudicítia (en llatí Pudicitia, en grec Αἰδώς) va ser una deïtat romana personificació de la modèstia. Tenia també altars a Atenes.
A Roma se li van dedicar dos santuaris, un a la Pudicítia patrícia (al Forum Boarium) i l'altre a la Pudicítia plebea. El primer temple o altar va ser fundat pels patricis i el segon es va fundar quan la patrícia Virgínia va ser expulsada d'aquest santuari per haver-se casat amb el cònsol d'origen plebeu Luci Volumni Flamma Violent i en va fundar un santuari separat al vicus Longus. No es permetia a cap dona casada dues vegades tocar la seva estàtua. Pudicítia era considerada també com la Fortuna mulieribus, i es representava com una dama amb vestits modestos.

## Referències

* ↑ [https://quod.lib.umich.edu/m/moa/acl3129.0003.001/611?page=root;rgn=full+text;size=100;view=image;q1=PudicitiaSmith,+William+(ed.).+Dictionary+of+Greek+and+Roman+Biography+and+Mythology.+Volum III.++Boston:+Little,+Brown+&+Comp.,+1867,+p. 603-604. ]
# Nexus 6

El Nexus 6 és un telèfon intel·ligent de gamma alta desenvolupat per Motorola en col·laboració amb Google. És la sisena versió de la família de telèfons mòbils Nexus. Es caracteritza per la seva pantalla AMOLED amb resolució WQHD de 5,9 polzades i el seu processador Snapdragon 805. Va ser presentat al costat de la tableta Nexus 9 i Android 5.0 Lollipop. És el primer Nexus a superar les cinc polzades de pantalla.

## Programari

El Nexus 6 i la tableta Nexus 9 van ser els primers dispositius a córrer Android 5.0 (Lollipop). Entre les millores que porta la nova versió destaquen:
* Nova interfície d'usuari Material Design.
* Quan la barra de notificacions es llisca cap avall només mostra, efectivament, les notificacions. Si es llisca novament s'accedirà als controls de Wi-Fi, Bluetooth, etc.
* Llanterna nativa.
* Notificacions en pantalla de bloqueig.
* Usuari d'Invitat.
* Dispositius de confiança (el telèfon no sol·licita contrasenya en estar prop d'un telèfon intel·ligent, polsera o similars, prèviament enllaçats).

## Especificacions tècniques

* Panell IPS tàctil capacitiu amb resolució QHD 2k (2560 x 1440 píxels) de 5,96 polzades
* Protecció Corning Gorilla Glass 3.
* Processador Qualcomm Snapdragon 805 (SM-N910S) quad-core a 2,7 Ghz.
* Unitat gràfica (GPU) Adreno 420 a 600 Mhz.
* 3 GB de memòria RAM LPDDR3.
* 32 o 64 GB d'emmagatzematge intern (sense possibilitat d'expansió per MicroSD).
* Càmera posterior de 13 MP (Sony IMX214) amb autofoco, doble flaix LED, estabilització òptica d'imatge (OIS) i captura de video en UHD a 30 fps.
* Càmera frontal de 2 MP.
* Bateria no removible de polímer de liti de 3220 mAh amb càrrega sense fil i ultrarrápida (Quick Charge).
* 82,98 x 159,26 x 10,06 mm; 184 grams.
* Sensors d'il·luminació ambiental, proximitat, Bluetooth LI 4.1,a celerómetro, giroscopi, baròmetre, magnetòmetre, A-GPS GLONASS, MicroUSB 2.0 Slimport, NFC i NanoSIM.

## Vegeu també

* Android
* Nexus 4
* Galaxy Nexus
* Nexus S
* Nexus One
* Motorola
# Margaret Mercadal Camps

Margaret Mercadal Camps (Maó, 1983) és una política menorquina, diputada al parlament de les Illes Balears en la VIII i IX legislatures.
Llicenciada en enginyeria agrònoma, ha treballat com a autònoma en un despatx d'urbanisme. És vocal del consell regulador de la Denominació d'origen del formatge de Maó.
Fou escollida diputada independent dins de les llistes del Partido Popular de Menorca a les eleccions al Parlament de les Illes Balears de 2011. Poc després va renunciar al seu escó quan fou nomenada directora general de Medi Rural i Marí. Fou reelegida a les eleccions al Parlament de les Illes Balears de 2015.

## Referències

* ↑ Nuevas caras en los sillones del Parlament, Diario de Mallorca, 23 de maig de 2011
* ↑ Nomenament Arxivat 2015-09-24 a Wayback Machine. a El Govern Informa
* ↑ Fitxa al Parlament Balear
# Puck (revista)

Puck va ser un setmanari publicat entre 1876 i 1918. Amb caricatures i vinyetes, va ser la primera revista d'humor i sàtira política en tenir èxit als Estats Units. Publicada originalment en alemany, el seu èxit va portar al seu fundador, Joseph Keppler, a editar-la també en anglès a partir de 1877. Entre el gener de 1889 i el juny de 1890 se'n va publicar també una edició a Londres.

## Història

Després d'emigrar als Estats Units i després d'un parell d'intents fallits de fundar revistes d'humor, el caricaturista austríac Keppler va crear una segona publicació titulada Puck, aquest cop amb èxit, el 1876. El seu èxit el va portar a editar també una edició en anglès. L'edició en alemany va deixar de publicar-se el 1896. Tot i que al principi, el propi Keppler es va encarregar de tots els dibuixos, amb el temps la publicació comptaria amb les aportacions d'un gran nombre dels artistes més destacats dels Estats Units, incloent a Louis Dalrymple, Bernhard Gillam, Frederick Burr Opper, Rose O'Neill, James Albert Wales o Rolf Armstrong.
Tradicionalment, Puck va donar suport al Partit Demòcrata mentre el principal rival de la revista, la també revista satírica Judge, donava suport al Partit Republicà i Puck va aconseguir la seva circulació màxima de 125.000 exemplars durant la campanya presidencial del 1884.

## Referències

* 1 2 3 «Encyclopædia Britannica Joseph Keppler» (en anglès). Encyclopædia Britannica, Inc.. [Consulta: 12 juliol 2017].
* ↑ Enciclopedia hispánica. Enciclopedia hispánica: «Macropedia», p. 368. Encyclopædia Britannica Publishers, 1995. . Enciclopedia hispánica [Consulta: 12 juliol 2017].
* 1 2 «PUCK: What Fools These Mortals Be!, pp. 13-4, 317, 321. IDW Publishing, 2014. PUCK: What Fools These Mortals Be!» (en anglès). Kahn, Michael Alexander i Richard Samuel West. [Consulta: 12 juliol 2017].

## Enllaços externs

* «Guide to the Samuel Halperin Puck and Judge cartoon collection, 1879-1903 Collection number MS2121.» George Washington University.
# Nexus 5X

El Nexus 5X és un telèfon intel·ligent amb sistema operatiu Android, desenvolupat per LG Electronics en col·laboració amb Google com a part de la línia de dispositius Nexus. Anunciat el 29 de setembre del 2015, és el successor del Nexus 5. El Nexus 5X, conjuntament amb el Nexus 6P serveixen, al seu torn, per al llançament d'Android 6.0 Marshmallow, que incorpora un nou tema, millores en el rendiment, major integració amb Google Now i altres noves característiques.
L'elevat preu en relació a terminals similars, fa que no sigui competitiu.

## Problemes coneguts

Alguns dispositius tenen un defecte de fàbrica en la pantalla que fa que es vegi groguenca. LG canviarà els dispositius afectats.

## Referències

* ↑ Hall, Chris. «Nexus 5X official: What's the story so far?», 29-09-2015. [Consulta: 29 setembre 2015].
* ↑ Nexus 5X Review | Bad battery life sinks the 5X | Digital Trends
* ↑ Nexus 5X, a prueba: Google vuelve a decepcionar
* ↑ «4 alternativas al Nexus 5x de mejor calidad y precio». Arxivat de l'original el 2016-03-06. [Consulta: 25 maig 2016].
* ↑ 3 motivos para no comprar el Nexus 5X
* ↑ Nexus 5X, análisis: el precio condena al digno heredero del Nexus 5
* ↑ La pantalla de algunos Nexus 5X presenta defectos de fábrica y se ve amarilla
# Sequential Circuits Prophet 5

El Prophet 5 és un sintetitzador analògic aparegut el 1978 i fabricat per la companyia americana Sequential Circuits. Es tracta d'un dels primers sintetitzadors polifònics (amb 5 veus de polifonia) i, a més, incloïa memòria per emmagatzemar els sons sintetitzats pels usuaris, una innovació realment revolucionària a l'època.

## Història

L'instrument fou presentat a la fira d'instruments NAMM el 1978 i fou un èxit immediat, no tan sols per les novetats que oferia (polifonia i memòria), sinó per l'expressivitat sonora de l'instrument. N'existeixen tres versions: Rev 1 (molt difícil de trobar), Rev 2 (amb microprocessadors SSM per al filtre i els oscil·ladors) i la Rev 3, la versió definitiva i més freqüent, amb microprocessadors Curtis. Tot i que alguns opinen que el so de la segona versió és el millor de totes les revisions, els models Rev 3 són en conjunt els més estables (especialment quant a l'afinació de l'instrument).
Els seus oscil·ladors, les possibilitats de modulació interna, un filtre quadripolar (amb un sistema ADSR propi, com el del generador de contorns VCA) i un LFO potent són les claus del so del Prophet 5, considerat molt càlid pels seus usuaris, que l'utilitzaren per crear baixos sintetitzats, efectes, sons solistes i textures per tocar-hi acords. Durant la seva existència, el Prophet 5 va conviure amb el Prophet 10, ensamblatge de dos Prophet 5 amb els seus respectius teclats i circuits interns.
La producció del Prophet 5 s'aturà el 1984, any en què fou substituït pel Prophet 600, que aportava millores com MIDI, més memòria interna i fins i tot un seqüenciador senzill.
Amb l'aparició d'ordinadors potents i després de l'auge dels sintetitzadors analògics que es produí a mitjans dels anys 90, diverses companyies informàtiques (Arturia i Native Instruments, entre d'altres) confeccionaren emulacions VST del Prophet 5. El 2008 —coincidint amb el 30è aniversari de l'instrument— un dels seus creadors, Dave Smith, en confeccionà una versió actualitzada, el Prophet '08.

## Característiques tècniques

* 2 oscil·ladors (OSC 1: ona quadrada i dent de xerrac; OSC 2, ones quadrada, dent de xerrac i triangular; amplada de puls variable).
* Generadors de soroll blanc i rosa.
* Filtre controlat per voltatge (VCF) quadripolar (24 dB) per octava, ressonant.
* Amplificador-generador de contorns (VCA): quatre etapes, ADSR.
* LFO: 1 LFO.
* Teclat: 61 notes.
* Control extern: Per voltatge.

## Alguns usuaris famosos del Prophet 5

* Kraftwerk
* Orchestral Manoeuvres in the Dark
* Tangerine Dream
* Gary Numan
* Tears for Fears
* Pink Floyd
* The Alan Parsons Project
* Peter Gabriel
* Pet Shop Boys
* New Order
* Kitaro
* ABBA
* Soft Cell
* Genesis
* Jean Michel Jarre
* Brian Eno
* Vangelis
* Ultravox
* Japan
* Led Zeppelin

## Enllaços externs

* http://www.synthmuseum.com/sequ/seqpro501.html
* http://www.hollowsun.com/vintage/prophet/index.html Arxivat 2008-09-22 a Wayback Machine.
# Maria del Carmen las Heras Pérez-Caballero

Maria del Carmen las Heras Pérez-Caballero (Medrano, La Rioja) és una política del Partit Popular de La Rioja.
Entre 1987 i 1991, va ser tinent d'alcalde a l'ajuntament de Logronyo. Entre 1991 i 1995, va ser vicepresidenta de la Diputació General de La Rioja. Des del 23 de juny de 1995 va ser presidenta d'aquest òrgan legislatiu.

## Referències

* ↑ Pérez de Lama, Ernesto (dir.). Manual del Estado Español 1999. Madrid: LAMA, 1998, p. 612. ISBN 84-930048-0-4.
# Ke petit (kana)

En l'escriptura japonesa, , anomenat «petit ke» és un caràcter kana japonès poc conegut. És la forma petita del Ke (kana け).
És l'abreviació del kanji 箇 que és usat com un comptador. Es pronuncia com «ka» o «ga» o de vegade «ko». La regla de pronunciació és si es fa servir en una paraula com a comptador, com és el cas d'二ヶ月(nikkagetsu, «dos mesos»), es pronuncia «ka». Si fos el nom d'un lloc com青木ヶ原 (Aokigahara) es pronuncia «ga».
Incidentalment, "~ヶ原" (gahara) significa «camp de…» i apareix ocasionalment en alguns topònims del Japó.
La versió grossa (ケ) també es fa servir de la mateixa manera, però només en noms d'establiments, com 鎌ケ谷 (Kamagaya).

## Referències

* ↑ «escriptura japonesa». Gran Enciclopèdia Catalana. Barcelona: Grup Enciclopèdia Catalana.
* ↑ Bernabé, Marc. Japonès en vinyetes. Norma editorail, maig del 2005, p. 17-19 i 26-28. ISBN 84-9814-162-1.
* ↑ «ヶ - Small Ke ケ» (en anglès). Japanese with anime, 19-08-2018. [Consulta: 7 febrer 2024].
* ↑ Bullock, Ben. «What is the small katakana ke in 霞ヶ丘 and 一ヶ月?» (en anglès), 2022.

## Bibliografia

* López i Vidal, Lluc López i. L'escriptura japonesa. Editorial UOC, 2008. ISBN 978-84-9788-772-4.
* Nolla i Cabellos, Albert. L'escriptura en kanji (pdf). Barcelona: Universitat Oberta de Catalunya, p. 40.
# Miquel Rosselló del Rosal

Miquel Rosselló del Rosal (Marratxí, 1950) és un polític mallorquí d'Iniciativa-Verds i abans d'Esquerra Unida de les Illes Balears.

## Biografia

És net del general republicà Francisco del Rosal Rico. Va ser seminarista i va viure a Barcelona en els anys setanta, on participà en el moviment antifranquista, de tal manera que fou detingut i torturat per la Brigada Político-Social a la comissaria de Via Laietana i tancat a la presó de Carabanchel.
És administratiu, amb estudis d'Econòmiques i Història. Entre els anys 1995 i 2003 i des de juny del 2011 és regidor de l'ajuntament de Marratxí. Entre 1999 i 2002, fou cap de Gabinet de la Conselleria de Benestar Social i Conseller de Treball des d'octubre de 2002 fins al final de la legislatura (maig de 2003).
De 2003 a 2007 fou diputat del Parlament de les Illes Balears i portaveu parlamentari del Grup Parlamentari Esquerra Unida-Els Verds.
A nivell de partit, fou coordinador d'Esquerra Unida de Mallorca i coordinador general d'Esquerra Unida de les Illes Balears.
La legislatura 2007-2011 fou conseller executiu de Cooperació Local, Funció Pública i Emergències del Consell Insular de Mallorca.

## Obres

* De la foscor a l'esperança (2011)

## Referències

* ↑ Miquel Rosselló: “Soy consciente de que el mundo soñado es casi inalcanzable” Arxivat 2016-03-04 a Wayback Machine., Última Hora, 12 de novembre de 2011
* ↑ «Peor que la tortura fue la confrontación con mi familia», Diario de Ibiza, 19 de febrer de 2012
# Masia del Ros

«Masia del Ros» té aquests significats:
* Masia del Ros (Bràfim), masia de Bràfim a la comarca de l'Alt Camp
* Masia del Ros (Llorac), masia del municipi de Llorac (Conca de Barberà)
* Masia del Ros (Santa Coloma de Queralt), masia del municipi de Santa Coloma de Queralt (Conca de Barberà)
* Masia del Ros (Solivella), masia del municipi de Solivella (Conca de Barberà)
* Masia del Ros (Cubells), masia del municipi de Cubells (Noguera)
* Masia del Ros (Tornabous), masia del municipi de Tornabous (Urgell)
* Masia Ribalta Ros, masia de la Fuliola a la comarca de l'Urgell
# Nextstrain

Nextstrain és una col·laboració entre investigadors de Seattle, EUA i Basilea, Suïssa, que proporciona una col·lecció d’eines de codi obert per visualitzar la genètica que hi ha darrere de la propagació de brots epidèmics.
El seu objectiu és donar suport a les mesures de salut pública i la vigilància facilitant la comprensió de la propagació i l'evolució dels patògens. El codi desenvolupat per Nextstrain es posa a disposició del públic a través de, per exemple, github.com i les seves dades estan disponibles i es poden visualitzar de forma accessible a través de les pàgines del lloc web.
Segons el seu lloc web, l'equip de Nextstrain manté una anàlisi genòmica actualitzada de cadascun dels patògens següents:
* SARS-CoV-2
* Grip estacional
* Virus del Nil occidental
* Parotiditis
* Zika
* Ebola de l'Àfrica Occidental 2013-16
* Dengue
* Grip aviària
* Xarampió
* Enterovirus D68
* Tuberculosi
El maig de 2020, Nextstrain i Trevor Bedford (professor associat, Fred Hutchinson Cancer Research Center) van rebre un premi Webby Special Achievement Award per a l'eina web.
Nextstrain i els seus resultats han estat àmpliament citats durant la pandèmia COVID-19.

## Referències

* ↑ How coronavirus mutations can track its spread—and disprove conspiracies Sarah Elizabeth Richards, 26 March 2020 www.nationalgeographic.com, accessed 25 December 2020
* ↑ Spread of a novel SARS-CoV-2 variant across Europe in summer 2020 29 October 2020 www.unibas.ch, accessed 25 December 2020
* ↑ nextstrain RNA, DNA, and COVID-19 Nosheen Reza 6 April 2020 earlycareervoice.professional.heart.org, accessed 25 December 2020
* ↑ Nextstrain: real-time tracking of pathogen evolution Bioinformatics, Volume 34, Issue 23, 01 December 2018, Pages 4121–4123, https://doi.org/10.1093/bioinformatics/bty407 22 May 2018 academic.oup.com/bioinformatics, accessed 25 December 2020
* ↑ Nextstrain Real-time tracking of pathogen evolution section 'Explore pathogens' nextstrain.org, accessed 26 December 2020
* ↑ 40 Under 40 Healthcare fortune.com, accessed 29 December 2020
* ↑ Webby Special Achievement winners.webbyawards.com, accessed 29 December 2020
* ↑ The Science Behind London’s Christmas Coronavirus Lockdown John Drake 19 Dec 2020 www.forbes.com, accessed 25 December 2020
# Sequer

A la comarca de la Marina Alta, al País Valencià, rep la denominació específica de sequer l'esplanada que hi ha davant de les cases de camp i és el lloc on el raïm es col·loca sobre canyissos i s'exposa a l'acció directa del sol a fi que l'asseque i el convertisca en pansa. Se situa davant del riurau i ben a prop del fornet d'escaldar.

## Estores i canyissos

Antigament, el raïm s'assecava posat damunt d'estores d'espart, que van ser substituïdes per canyissos al segle xix. Cada canyís està format per una successió de 75 canyes unides i reforçades perpendicularment per sis canyes travesseres, col·locades entre si a una distància d'uns 30 centímetres. Per regla general, un canyís té les dimensions de 2 x 1,25 metres. Les canyes van unides per cordell fet d'espart picat.

## La disposició dels canyissos al sequer

Acabat d'escaldar el raïm (ço és, posar la fruita dins aigua bullenta perquè no es corque o per a què prenga la consistència que pertoca per a la seua conservació) en l'aigua bullent de la caldera, s'aboca sobre el canyís i, després, se l'escampa de manera uniforme sobre aquesta superfície. Tot seguit, entre dos pansers el porten al sequer, i posen 5 pilonets de forma cúbica -un al mig i els altres quatre a cada cantó del canyís-, que evitaran que el raïm s'esclafe quan els canyissos en cas de pluja es disposen un sobre l'altre formant una pila.

## Referències

* 1 2 Cucó, Gregori i Llop, 1985, p. 125.

## Bibliografia

* Cucó, Josepa; Gregori, Joan; Llop, Francesc. Bosc i Muntanya, Indústria tradicional, Comerç i serveis. València: Institució Alfons el Magnànim, 1985, p. 349 (Temes d'Etnografia Valenciana, tercer volum). ISBN 84-00-06083-0.
# The Stolen Grey

The Stolen Grey és una pel·lícula muda estatunidenca del gènere western de 1911. La pel·lícula va ser dirigida per Gaston Méliès, produïda per la Star Film Company i distribuïda per la General Film Company.

## Repartimentn

* William Clifford: Donald Maynard
* Mildred Bracken: Doris Dolan
* Henry Stanley: el pare de Doris
* Ben Cooper: Pedro

## Referències

* ↑ The Stolen Grey a silentera.com